b'\n_START_ARTICLE_\nEvktemon\n_START_SECTION_\n\xc5\xbdivljenje in delo\n_START_PARAGRAPH_\nO Evktemonu je malo znanega. Ve\xc4\x8dinoma o sodelovanju z Metonom in kar je navedel Ptolemaj. Evktemon je deloval v Atenah. Pripisujejo mu Metonov cikel. Skupaj z Metonom je odkril razliko med \xc4\x8dasom od pomladnega do jesenskega enakono\xc4\x8dja T\xce\xb5 = 186 10 in \xc4\x8dasom od jesenskega do naslednjega pomladnega enakono\xc4\x8dja T\xcf\x89 = 178\xe1\xb5\x88 20\xca\xb0. Dneva enakono\xc4\x8dij razdelita leto na dve razli\xc4\x8dni \xc4\x8dasovni razdobji, kar pomeni, da se Sonce navidezno nahaja dlje na severni nebesni polobli kot pa na ju\xc5\xbeni in se tako med letom giblje po nebu neenakomerno. \xc5\xbde pred njima in Hiparhom so kaldejski astronomi vedeli, da \xc5\xa1tirje letni \xc4\x8dasi niso enako dolgi. S podrobnim merjenjem je pozneje Hiparh ugotovil, da trajata zima in pomlad 184 1/2 dneva, poletje in jesen pa 180 1/2 dneva, kar pa ni pravilno pojasnil._NEWLINE_Gemin in Ptolemaj sta navedla da je Evktemon pisal o vzhajanju in zahajanju zvezd. Dolo\xc4\x8dil je \xc4\x8das zahoda Plejad.'